open-index/open-wikipedia-markdown huggingface dataset:
ზაირა ნარა

**ზაირა ნარა** (დ. 15 აგვისტო, 1988, ბუენოს-აირესი, არგენტინა) — არგენტინელი მოდელი, ტელე-წამყვანი და მსახიობი. მისი და ვანდა ნარა, ასევე არის მოდელი და მსახიობი.

## კარიერა
იგი იყო „Herbal Essences“-ის, „McDonald's“-ის, „La Serenísima“-ს, „Gillette“-ის, „Pantene“-ისა და „Falabella“-ს მოდელი.

## პირადი ცხოვრება
2011 წლის 9 მარტს, ორწლიანი სასიყვარულო ურთიერთობის შემდეგ დიეგო ფორლანმა Twitter-ზე დაწერა, რომ ის და ზაირა გეგმავდნენ დაქორწინებას, მაგრამ მოულოდნელად ივნისში ისინი ერთმანეთს დაშორდნენ. 2011-2014 წლებში ზაირას რომანი ჰქონდა ჩოგბურთელ ხუან მონაკოსთან. 2015 წლიდან იგი არის იაკობ ვან პლესენთან ერთად, 2015 წლის ოქტომბერში იგი დაორსულდა, ხოლო 2016 წლის 6 აპრილს შეეძინა შვილი მალაიკა ვან პლესენი. იაკობთან ჰყავს 2 შვილი. მისი და არის მოდელი ვანდა ნარა.

## ფილმოგრაფია
### ტელევიზია
* 2006 — *Música total*
* 2008 — *El último vuelo del día*
* 2009 — *Animérica*
* 2009-2010 — *Justo a tiempo*
* 2010 — *Justo a tiempo España*
* 2010 — *Bailando 2010*
* 2010 — *La Cocina del Show*
* 2011 — *Bailando 2011*
* 2012 — *Tendencia*
* 2013 — *Todos Contentos y bastante locos*
* 2014-2015 — *Tu Mejor Sábado*
* 2015 — *Tu Mejor Domingo*
* 2016-2017 — *Morfi Cafe*
* 2017-2018 — *Morfi, todos a la mesa*

### თეატრი
* 2008 — *El Libro de la Selva*
* 2013-2014 — *Los locos Grimaldi*

## რესურსები ინტერნეტში
* 

კატეგორია:დაბადებული 15 აგვისტო
კატეგორია:დაბადებული 1988
კატეგორია:არგენტინელი მოდელები
კატეგორია:არგენტინელი მსახიობები
კატეგორია:ცოცხალი ადამიანები
ლალი ესპოსიტო

**მარიანა „ლალი“ ესპოსიტო** (დ. 10 ოქტომბერი, 1991, ბუენოს-აირესი, არგენტინა) — არგენტინელი მომღერალი, მსახიობი, მოდელი, მოცეკვავე და კომპოზიტორი. მას ჰყავს ერთი ძმა და ერთი და, ესენი არიან: პატრისიო და ანა ლაურა ესპოსიტოები. იგი დაიბადა ბუენოს-აირესის უბან პარკე პატრისიოში სადაც გაიზარდა და დაამთავრა სკოლა. მისი როგორც მუსიკოსისა და მსახიობის დებიუტი შედგა 2003 წელს. 2006-2010 წლებში დანიშნული იყო პეტერ ლანცანიზე. იგი მოხვდა 25 ყველაზე სექსუალურ არგენტინელ ქალს შორის. მონაწილეობა მიღებული აქვს უამრავ ფილმსა თუ სერიალში. იგი ნომინირებული იქნა 110 ჯილდოზე, რომელგანაც 36 მოიგო.

## რესურსები ინტერნეტში
* მარიანა „ლალი“ ესპოსიტოს ოფიციალური საიტი
* 

## სქოლიო
კატეგორია:დაბადებული 10 ოქტომბერი
კატეგორია:დაბადებული 1991
კატეგორია:არგენტინელი მოდელები
კატეგორია:არგენტინელი მსახიობები
კატეგორია:არგენტინელი მოცეკვავეები
კატეგორია:არგენტინელი კომპოზიტორები
კატეგორია:არგენტინელი მომღერლები
კატეგორია:ცოცხალი ადამიანები
კატეგორია:ბუენოს-აირესში დაბადებულები
რუსუდან მდივანი

**რუსუდან (რუსი) მდივანი**, ასევე ცნობილია, როგორც **ისაბელ მდივანი** (დ. 7 ივლისი, 1905, თბილისი — გ. 16 დეკემბერი, 1938, საფრანგეთი) — ქართველი მხატვარი და მოქანდაკე.

## ბიოგრაფია 
დაიბადა 1905 წლის 7 ივლისს თბილისში. იყო ქართველი გენერლის ზაქარია მდივნისა და ელისაბედ სობოლევსკაიას ქალიშვილი. მისი ძმები ალექსი, სერგი და დავითი, ცნობილები იყვნენ „მექორწინე მდივნების“ სახელით.

1925 წლიდან იყო ხოსე მარია სერტის მოსწავლე და 1928 წელს მასზე გათხოვდა. 

1938 წელს გარდაიცვალა ტუბერკულოზის შედეგად.

## იხილეთ აგრეთვე 
* მდივანი (ოჯახი)

## რესურსები ინტერნეტში
* გ. კალანდია „ამბები ხელოვნების სასახლიდან“, იმედის დილა - 21 აპრილი, 2019 წელი

## სქოლიო
კატეგორია:დაბადებული 7 ივლისი
კატეგორია:დაბადებული 1905
კატეგორია:გარდაცვლილი 16 დეკემბერი
კატეგორია:გარდაცვლილი 1938
კატეგორია:თბილისში დაბადებულები
კატეგორია:ქართველი მხატვრები
კატეგორია:ქართველი მოქანდაკეები
კატეგორია:მხატვრები ანბანის მიხედვით
ბეთქილ შუკვანი

მინი
**ბეთქილ შუკვანი** (; დ. 30 აგვისტო, 1988, მესტია) — ქართველი ძიუდოისტი (60 კგ). ზაფხულის ოლიმპიური თამაშების ორგზის მონაწილე [2012 წლის ლონდონის ოლიმპიური თამაშებისა (საქართველოს სახელით, მეორე წრე) ევროპის ვიცე ჩემპიონი (2011), ევროპის ახალგაზრდული ჩემპიონატის მესამე პრიზიორი (2006). კადეტთა შორის ევროპის ჩემპიონატის ბრინჯაოს პრიზიორი (2004), რიო-დეჟანეიროს გრანს სლემის ჩემპიონი (2012), გრან პრის ორგზის ჩემპიონი და ექვსგზის პრიზიორი. შვიდგზის მსოფლიოსა და ევროპის თასის ჩემპიონი და ექვსგზის პრიზიორი. არის გალათასარაის გუნდის წევრი. არის საქართველოს ჩემპიონი (2009), ექვსგზის პრიზიორი, მე-4 ისლამური სოლიდარობის თამაშების ვერცხლის პრიზიორი (2017), ხმელთაშუა ზღვის თამაშების ბრინჯაოს პრიზიორი (2018), თურქეთის ჩემპიონი (2016). 2015 წლის შემდეგ გამოდის თურქეთის სახელით.

## ძირითადი შედეგები 
## რესურსები ინტერნეტში 
* ბეთქილ შუკვანი  — ქართული სპორტი

## სქოლიო 
კატეგორია:ქართველი ძიუდოისტები
კატეგორია:დაბადებული 30 აგვისტო
კატეგორია:დაბადებული 1988
კატეგორია:მესტიის მუნიციპალიტეტში დაბადებულები
კატეგორია:ცოცხალი ადამიანები
ვეჯინის პირველი გვირაბი

**ვეჯინის პირველი გვირაბი** — არქიტექტურული ძეგლი გურჯაანის მუნიციპალიტეტის სოფელ ვეჯინის დასავლეთით 1,5 კილომეტრზე, ყოვლადწმიდის ეკლესიიდან 50 მეტრზე. ძეგლი განეკუთვნება შუა საუკუნეებს. ვეჯინის გვირაბი აღმოაჩინეს 2009 წელს მიწის სამუშაოების დროს. გვირაბი გაჭრილია პატარა ბორცვში, თიხნარ მიწაში. გვირაბი თაღოვანია. მისი სიგრძეა 17 მეტრი, სიგანე 0,6-0,7 მეტრი, სიმაღლე - 1,5-1,7 მეტრი. გვირაბი დაზიანებულია: დასავლეთით და აღმოსავლეთით ჩაკეტილია ჩამოქცეული მიწით. შესასვლელი, სავარაუდოდ, ყოვლადწმიდის ეკლესიის მახლობლად უნდა იყოს.

## ლიტერატურა
კატეგორია:გურჯაანის მუნიციპალიტეტის არქიტექტურული ძეგლები
ვაზისუბნის მესამე ნამოსახლარი

**ვაზისუბნის მესამე ნამოსახლარი** — არქეოლოგიური ძეგლი, მდებარეობს გურჯაანის მუნიციპალიტეტის სოფელ ვაზისუბნის სამხრეთ-დასავლეთით, მდინარე  წილიანახევის მარცხენა ნაპირზე,  ლომიაურად წოდებულ ადგილზე. განეკუთვნება გვიანდელ ბრინჯაოს ხანას. მიწის დამუშავების დროს აღმოჩენილია ქვის ნავისებრი ხელსაფქვავები და სფერული დისკო, რომელის დიამეტრი 40 სანტიმეტრს აღწევს.
 
## ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ვეჯინის მეორე გვირაბი

**ვეჯინის მეორე გვირაბი** — არქიტექტურული ძეგლი, მდებარეობს გურჯაანის მუნიციპალიტეტის სოფელ ვეჯინის სამხრეთ-დასავლეთით 1,5 კილომეტრზე, მდინარე ვეჯინისხევის მარჯვენა სანაპიროზე. 1983 წელს ხევიდან ქვიშის ამოღების დროს კლდის ძირში გამოჩნდა 1,7 მეტრი სიმაღლის გვირაბი, რომლის ძირი 0,3-0,4 მეტრია, ზემოთკენ თანდათან ფართოვდება და კარისებრი ჭრილითაა დასრულებული. გვირაბის მაქსიმალური სიგანე 0,75 მეტრია. გვირაბი გაჭრილია ქვიან თიხნარში, კედლების ზედაპირი გლუვია და მოთეთრო ფერი დაჰკრავს. შესასვლელთან დაახლოებით 20-25 მეტრ მანძილზე გვირაბს ჯვარედინად კვეთს მეორე გვირაბი. მეორე გვირაბის სიგანეა 0,8 მეტრი, სიმაღლე კი 1,3 მეტრი, რომელსაც ვერტიკალური კედლები, თარაზული ძირი და მრუდხაზოვანი ჭერი აქვს. გვირაბების გადაკვეთის ადგილის თავზე მოწყობილია დაახლოებით 2,5 მეტრი სიგრძის და 1 მეტრი სიმაღლის სამალავი, რომლის იატაკშიც სათვალთვალო ხვრელია ამოჭრილი. ამ ადგილიდან სიღრმეში გვირაბი თანდათან იმდენად ვიწროვდება, რომ გადაადგილება შეუძლებელია. გადამკვეთი გვირაბის მარჯვენა ნაწილის სიგრძე 10-12 მეტრია, მარცხენა ნაწილის კი 5 მეტრი. გვირაბის ბოლოსთან პატარა ხვრელია, საიდანაც ვხვდებით ცილინდრული ფორმის მაღალ (სიმაღლე დაახლოებით 4 მეტრი) სათავსში. სათავსის კედელში იატაკიდან 2,5 მეტრ სიმაღლეზე პატარა შეღრმავებული ადგილია, რომელშიც მოხვედრა მისადგმელი კიბის საშუალებითაა შესაძლებელი.

## ლიტერატურა
კატეგორია:გურჯაანის მუნიციპალიტეტის არქიტექტურული ძეგლები
ვაზისუბნის მეხუთე ნამოსახლარი

**ვაზისუბნის მეხუთე ნამოსახლარი** — არქეოლოგიური ძეგლი, მდებარეობს გურჯაანის მუნიციპალიტეტის სოფელ ვაზისუბნის დასავლეთით 300-500 მეტრზე, მდინარე მღვრიეხევის მარჯვენა ნაპირზე.

ნამოსახლარი განეკუთვნება გვიანადელ შუა საუკუნეებს. მიწის ხვნისას აქ ჩნდება ნაგებობათა ნაშთები, ქვითკირის საწნახელები, ქვევრები, წითელკეციანი ჭურჭლის ფრაგმენტები.

## ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ვეჯინის მესამე გვირაბი

**ვეჯინის მესამე გვირაბი** —  არქიტექტურული ძეგლი. მდებარეობს გურჯაანის მუნიციპალიტეტის სოფელ ვეჯინის დასავლეთით 2 კილომეტრზე, ვეჯინის ციხის ჩრდილოეთით 300 მეტრზე კოდისხევის მარჯვენა შემაღლებულ ნაპირზე. განეკუთვნება შუა საუკუნეებს. გვირაბი აღმოაჩინეს 2008 წელს. გვირაბი ნაშენია მსხვილი რიყის ქვითა და დუღაბით. გადახურულია ბრტყლად ფიქლის მოზრდილი ფილებით. გვირაბის მნიშვნელოვანი ნაწილი მიწითა და ქვა-ღორღითაა ამოვსებული. შესასვლელი (1.3x1.7 მეტრზე) სამხრეთიდან აქვს. კარი სწორკუთხაა. შიგნიდან ქვის დიდი ფილით თარაზულადაა გადახურული. გვირაბს აღმოსავლეთით და დასავლეთით განშტოებები აქვს, რომლებიც ჩაკეტილია. ჩრდილოეთით კი თაღოვანი ღიობით უერთდება პატარა ოთხკუთხა მოხაზულობის (6X2 მეტრზე) სათავსოს. 

## ლიტერატურა
კატეგორია:გურჯაანის მუნიციპალიტეტის არქიტექტურული  ძეგლები
მაგალი თოდუა

**მაგალი თოდუა** (დ. 19 იანვარი, 1927, სოფ. სალხინო — გ. 3 მაისი, 2016, თბილისი) — ქართველი მთარგმნელი, ენათმეცნიერი და აღმოსავლეთმცოდნე (ირანისტი), ფილოლოგიის მეცნიერებათა დოქტორი, აკადემიკოსი, გელათის აკადემიის პირველი პრეზიდენტი, რუსთაველის პრემიის ლაურეატი (2013).

## ბიოგრაფია
საშუალო სკოლა დაამთავრა სოფელ სალხინოში, 1943 წელს. 1949 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. თარგმანების პირველი წიგნი „ტაჯიკური პოეზია“ გამოსცა 1952 წელს. 1950-1961 წლებში იყო თბილისის სახელმწიფო უნივერსიტეტის უფროსი ლაბორანტი და უფროსი მასწავლებელი; 1961-1966 წლებში აღმოსავლეთმცოდნეობის ინსტიტუტის უფროსი მეცნიერ-თანამშრომელი; 1991-1995 წლებში ქუთაისის სახელმწიფო უნივერსიტეტი სრექტორი; 2002-2008 წლებში „გელათის მეცნიერებათა აკადემიის ჟურნალის“ დამფუძნებელი და მთავარი რედაქტორი. 2008 წლიდან ჟურნალ „ქართველოლოგიის“ დამფუძნებელი და მთავარი რედაქტორი.

1954 წელს დაიცვა საკანდიდატო დისერტაცია თემაზე — „გოლესთანის მიბაძვანი სპარსულ ლიტერატურაში“; 1967 წელს —  სადოქტორო დისერტაციის თემაზე — „ქილილა და დამანას“ საბასეული ვერსია.

1965-1988 წლებში ოთხ ტომად გამოსცა აღმოსავლური მწერლობის კრებული „არმაღანი“, რომელიც 2016 წელს გადააკეთა ჟურნალად და დღემდე გამოიცემა.

მაგალი თოდუას ნათარგმნი აქვს ირანელ კლასიკოსთა ნაწარმოებები. ქართულად თარგმნა და გამოსცა რუდაქის, დაყიყის, ომარ ხაიამის, ფირდოუსის, ნიზამი განჯელის, საადის, ჯალალ ედ-დინ რუმის, ხაყანის, ათარის, ნასერ ხოსროვის და სხვა მრავალ პოეტის შემოქმედება.

2013 წელა ქართული ლიტერატურის განვითარებაში შეტანილი განსაკუთრებული წვლილისათვის მიენიჭა რუსთაველის პრემია. 2008 წელს კი ირანის ისლამური რესპუბლიკის პრეზიდენტის მიერ დაწესებული პრემია, „მსოფლიოში საუკეთესო ირანისტი“.

მაგალი თოდუა გარდაიცვალა 2016 წლის 3 მაისს თბილისში. დაკრძალულია თაბორის მონასტრის ეზოში.

## ლიტერატურა
## რესურსები ინტერნეტში
*მაგალი თოდუა — თბილისის სახელმწიფო უნივერსიტეტის საიტი

## სქოლიო
კატეგორია:მარტვილის მუნიციპალიტეტში დაბადებულები
კატეგორია:ქართველი მთარგმნელები
კატეგორია:აღმოსავლეთმცოდნეები
კატეგორია:ქართველი ენათმეცნიერები
კატეგორია:ქართველი პედაგოგები
კატეგორია:ფილოლოგიურ მეცნიერებათა დოქტორები
კატეგორია:თბილისის სახელმწიფო უნივერსიტეტის კურსდამთავრებულები
დომინგოს და გია

**დომინგოს ანტონიო და გია** (; დ. 19 ნოემბერი, 1912, რიო-დე-ჟანეირო, ბრაზილია — გ. 18 მაისი, 2000, იქვე) — ბრაზილიელი ფეხბურთელი, ცენტრალური მცველი. საყოველთაოდ აღიარებულია ბრაზილიის ყველა დროის ერთ-ერთ უდიდეს მცველად. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის მე-40 ადგილზე დასახელდა.

### სანაკრებო კარიერა 
1931–1946 წლებში ბრაზილიის ეროვნული ნაკრების შემადგენლობაში 25 მატჩი ითამაშა.
 

### მსოფლიო ჩემპიონატზე 
დომინგოს და გიამ 1938 წლის მსოფლიო ჩემპიონატის 4 შეხვედრაში მიიღო მონაწილეობა.

## მიღწევები
### საკლუბო
;  ნასიონალი
* ურუგვაის ჩემპიონატი: 1933

;  ვასკო და გამა
* კარიოკას ჩემპიონატი: 1934

;  ბოკა ხუნიორსი
* არგენტინის პრიმერა დივიზიონი: 1935

;  ფლამენგო
* კარიოკას ჩემპიონატი: 1939, 1942, 1943

### სანაკრებო 
;  ბრაზილია
; მსოფლიო ჩემპიონატი 
* მესამე ადგილი: 1938

## ლიტერატურა
* 

## რესურსები ინტერნეტში
* Brasil · Resultados Históricos
* Campeonatos Estaduais (State Championships) 

## სქოლიო
კატეგორია:დაბადებული 19 ნოემბერი
კატეგორია:დაბადებული 1912
კატეგორია:გარდაცვლილი 18 მაისი
კატეგორია:გარდაცვლილი 2000
კატეგორია:ბრაზილიელი ფეხბურთელები
კატეგორია:ვასკო და გამას ფეხბურთელები
კატეგორია:კორინთიანსის ფეხბურთელები
კატეგორია:ფლამენგოს ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ბოკა ხუნიორსის ფეხბურთელები
კატეგორია:ბრაზილიის ნაკრების ფეხბურთელები
კატეგორია:1938 წლის მსოფლიო საფეხბურთო ჩემპიონატის ფეხბურთელები
ამაღლების თემი (მრავალმნიშვნელოვანი)

**ამაღლების თემი** შეიძლება აღნიშნავდეს:
*ამაღლების თემი — ამაღლების თემის ცენტრი
*ამაღლების თემი — ამაღლების თემის ცენტრი

## იხილეთ აგრეთვე
*ამაღლება (მრავალმნიშვნელოვანი)
ფულვიო კოლოვატი

**ფულვიო კოლოვატი** (; დ. 9 მაისი, 1957, ტეორი, უდინე, იტალია) — იტალიელი ფეხბურთელი, მცველი. იცავდა „მილანის“, „ინტერის“, „უდინეზეს“, „რომას“, „ჯენოას“ და იტალიის ეროვნული ნაკრების ღირსებას.
 
### სანაკრებო კარიერა 
1979–1986 წლებში იტალიის ეროვნული ნაკრების შემადგენლობაში 50 მატჩი ითამაშა და 3 გოლი გაიტანა.

## მიღწევები
### საკლუბო
; მილანი 
* სერია A: 1978–79 

## რესურსები ინტერნეტში
* ფულვიო კოლოვატი  — ფიფა-ს ჩანაწერი

## სქოლიო

კატეგორია:დაბადებული 9 მაისი
კატეგორია:დაბადებული 1957
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:მილანის ფეხბურთელები
კატეგორია:მილანის ინტერის ფეხბურთელები
კატეგორია:უდინეზეს ფეხბურთელები
კატეგორია:რომას ფეხბურთელები
კატეგორია:ჯენოას ფეხბურთელები
კატეგორია:იტალიის ნაკრების ფეხბურთელები
კატეგორია:1980 წლის ევროპის საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
გურჯაანის კვირაცხოვლის ეკლესია

**გურჯაანის კვირაცხოვლის ეკლესია** — არქიტექტურული ძეგლი მდებარეობს გურჯაანის მუნიციპალიტეტის სოფელ ველისციხის სამხრეთ განაპირას. შემორჩენილია მხოლოდ სამხრეთ კედელი (სიგრძე - 9 მეტრი სიმაღლე - 13 მეტრი) რაზედაც მოგვიანებით აგურის გალავანი დაუშენებიათ. ეკლესია ნაგები ყოფილა რიყის ქვითა და კირის დუღაბით. 2003 წელს ეკლესიის ახლოს მოსახლეობამ პატარა (1.5 x 0.66 მეტრი სიმაღლე - 0.98 მეტრი) ნიში ააგო.

## ლიტერატურა
კატეგორია:გურჯაანის მუნიციპალიტეტის ტაძრები
გეოსმინი

**გეოსმინი** — ორგანული ნივთიერება, ასევე ცნობილი, როგორც **წვიმის არომატი**. წარმოქმნიან გარკვეული ბაქტერიები. მისი სუნი მკაფიოდ იგრძნობა, მაშინ, როდესაც გამომშრალ ნიადაგზე წვიმის წყალი მოხვდება. ადამიანის ცხვირი ძალიან მგრძნობიარეა გეოსმინის მიმართ, ცხვირის რეცეპტორებს შეუძლიათ მისი ისეთ კონცენტრაციაში აღმოჩენა, როგორიცაა ტრილიონში მინიმუმ ხუთი.

არის დეკალინისგან წარმოებული ბიციკლური სპირტი, მისი ქიმიური ფორმულაა C12H22O. ტერმინი გეოსმინი მომდინარეობს ძველი ბერძნულიდან **„γεω“**- [geō] ნიშნავს „დედამიწას“, ხოლო **„ὀσμή“**- [osmḗ]  „სუნს“.

## ბიოსინთეზი
ბიოსინთეზის **1-ლ**  ეტაპზე გვხვდება ფარნეზილის პიროფოსფატის მოლეკულა, რომელიც შემდეგ გადადის ციკლურ მდგომარეობაში, **მე-2** ეტაპზე მიღებული ნივთიერება დროებით წარმოიქმნება. **მე-3** ეტაპზე მიღებულ ნივთიერებას სცილდება აცეტონის მოლეკულა და მიიღება ბიციკლური ნაერთი რომელიც **მე-4** ეტაპს წარმოადგენს, **მე-5** ეტაპზე კი ნუკლეოფილური რეაციითა და ორმაგი ბმის პროტონაციით მიიღება გეოსმინი.
center|550px|გეოსმინის ბიოსინთეზი
გეოსმინისა და დეჰიდროგეოსმინისგან წარმოებული ნივთიერებები გადიან ერთმანეთის მსგავს ბიოსინთეზურ გზას. ეს შეიძლება იყოს მიზეზი, იმისა, რომ ორივე ნივთიერებას შეიცავენ კაკტუსები.

## რესურსები ინტერნეტში
წვიმის არომატი

## სქოლიო
კატეგორია:სპირტი
კატეგორია:ნიადაგი
კატეგორია:დეკალინები
ვაჩნაძიანის წმინდა მარიამის ეკლესია

**ვაჩნაძიანის წმინდა მარიამის ეკლესია** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანში.  დგას სოფლის სამხრეთ დასავლეთით, გუჯიაურებად წოდებულ ტერიტორიაზე. განეკუთვნება შუა საუკუნეებს.

ეკლესია დარბაზულია, გეგმით თითქმის კვადრატული (3,75x3,2 მ). ნაგებია რიყის ქვით და დუღაბით. დაზიანებულია: ჩამონგრეულია გადახურვა, კონქი, დანგრეულია კედლების ზედა ნაწილები და გარე კუთხეები: ფასადებზე საპირე ქვების დიდი ნაწილი ჩამოცვენილია. შესასვლელი დასავლეთიდანაა. კარი გარედან აგურითაა ნაწყობი, ნახევარწიული თაღითაა დასრულებული, შიგნით — სწორკუთხაა. კარის ზემოთ პატარა სწორკუთხა სარკმელია. აფსიდი ნახევარწრიულია. (შემორჩენილია 0,5 მეტრ სიმაღლეზე). სამხრეთ კედელზე კამარის ქუსლის მცირე ნაწილია შემორჩენილი.

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის ღვთისმშობლის ეკლესია

**ვაზისუბნის ღვთისმშობლის ეკლესია** — არქიტექტურული ძეგლი გურჯაანის მუნიციპალიტეტის სოფელ ვაზისუბანში, მდებარეობდა სოფლის სამხრეთ-დასავლეთ ნაწილში, თადიაანთ უბანში. 

ეკლესია მთლიანად დანგრეულია. შემორჩენილია რიყის ქვების გროვა. XX საუკუნის  სოფლის მოსახლეობას ნაეკლესიარზე აუგია პატარა ოთხკუთხა ნიშა (1,4×1 მ, სიმ. - 1,6 მ), რომელიც შელესილ-შეთეთრებულია და კრამიტის ორკალთა სახურავი ხურავს. ნიშის ჩრდილოეთით ოთხიოდე მეტრზე, პატარა ნაგებობების ნანგრევებია, რომლის იატაკში მცირე ზომის ქვევრებია ჩადგმული.

## ლიტერატურა 
კატეგორია:გურჯაანის მუნიციპალიტეტის ტაძრები
ნინა ელე

**ნინა ელე** (; დ. 28 აპრილი, 1980, რაინის ლუდვიგსჰაფენი, გერმანიის ფედერაციული რესპუბლიკა) — ამერიკელი-გერმანელი პორნომსახიბი. კარიერა დაიწყო 2013 წელს. მუშაობდა შემდეგი სტუდიებისათვის: Evil Angel, Wicked, Lethal Hardcore, Reality Junkies, Dark X, Filly Films, Sweetheart Video, Elegant Angel, Hard X, Brazzers, Girlfriends Films, Mile High და 3d Degree. კარიერის მანძილზე ნომინირებული იყო მრავალ ჯილდოზე, რომელთაგანაც ერთის მოგება შეძლო.

## ბიოგრაფია
დაიბადა 1980 წლის 28 აპრილს, ამერიკელი სამხედროსა და გერმანელი ქალის ოჯახში. 27 წლის ასაკში საცხოვრებლად გადავიდა კალიფორნიაში, სადაც მუშაობდა ბენზინგასამართ სადგურზე, მოგვიანებით კი — დანტისტად. ერთ ღამეს ტელევიზორის ყურებისას მოისმინა „კამერის მოდელების“ შესახებ და გაუჩნდა სურვილი ამ პროფესიას გაყოლოდა. მან მალევე მოიპოვა პოპულარობა. 2013 წელს მან გააფორმა კონტრაქტი „ATMLA“-სთან და საცხოვრებლად ლოს-ანჯელესში გადავიდა. 2013 წელს, 33 წლის ასაკში დაიწყო პორნომსახიობის კარიერა, იმ მსახიობთა მსგავსად რომელთაც მის ასაკში დაიწყეს კარიერა, გახდა MILF კატეგორიის მსახიობი.

## პირადი ცხოვრება
იგი დაქროწინდა 2003 წელს.

## ფილმოგრაფია
2013 წლიდან მონაწილეობა მიღებული აქვს 514 ფილმში.
### სია
* 2019: Gangbanged 10
* 2019: My Friend’s Hot Mom 72, 78
* 2018: Gorgeous MILF Gushers
* 2018: Moms Bang Teens Vol. 29
* 2018: Women Seeking Women Vol. 153 
* 2018: Seduced By Mommy #15 
* 2018: My Mom's Dark Secret #3
* 2018: The Dark Side of Nina Elle
* 2017: Milf Life Crisis
* 2017: Dirty Wives Club #13
* 2017: Tonight’s Girlfriend #64
* 2017: Moms Suck Teens #3
* 2017: Big Wet Interracial Tits 2
* 2017: Teen Swap
* 2017: Mommy Needs Cock #7
* 2016: Seduced By a Cougar #45
* 2016: Women Seeking Women #136
* 2016: All About Milfs
* 2016: Try Your Tits
* 2016: Moms Bang Teens #16
* 2016: Tits in Charge
* 2016: Suck Balls #5
* 2016: Pornstar Paradise #1
* 2016: Mommy Sucks #1
* 2016: Lex the Impaler #9
* 2016: Hills Have Thighs XXX
* 2016: Overworked Titties #1
* 2015: Busty Cops On Patrol #2
* 2015: Titty Creampies #8
* 2015: POV Jugg Fuckers #6
* 2015: Teachers #2
* 2015: Big Tits in Sports #15
* 2015: Nina Elle is the Archangel
* 2015: Smilf
* 2014: Dirty Rotten Mother Fuckers #8
* 2014: Dirty Santa
* 2014: Panty Pops #10
და სხვ.

## რესურსები ინტერნეტში
* ოფიციალური საიტი 
* 
* 

კატეგორია:დაბადებული 1980
კატეგორია:დაბადებული 28 აპრილი
კატეგორია:ამერიკელი ქალი პორნომსახიობი
კატეგორია:გერმანელი ქალი პორნომსახიობები
ვაზისუბნის ნამოსახლარი და სამაროვანი

**ვაზისუბნის ნამოსახლარი და სამაროვანი** — არქეოლოგიური ძეგლი მდებარეობს სოფელ ვაზისუბნის ჩრდილო-აღმოსავლეთ განაპირას, მდინარე მღვრიეხევის მარჯვენა ნაპირზე ე. წ. სამკარიანი ეკლესიის ჩრდილოეთით 100 მეტრზე. სავარაუდოდ განეკუთვნება ადრინდელ შუა საუკუნეებს. 

ნამოსახლარზე რომელიც ბუჩქნარითაა დაფარული შეინიშნება დიდი ნაგებობების ნაშთები, სამაროვანზე დადასტურდა ქვის ფილებით შედგენილი რამდენიმე სამარხი. სამარხები გაძარცულია. 1984 წელს სპეციალური სამეცნიერ-სარესტავრაციო  საწარმო სახელოსნომ ეკლესიას ჩაუტარა სარესტავრაციო სამუშაოები. შენობის ირგვლივმოიხსნა მიწის გადმოშვერილი ქვის ფილებით შედგენილი სამი საფეხური შენობის ქვედა ნაწილზე. ეკლესია გადაიხურა ღარისებრი კრამიტით. შესასვლელი ორია — სამხრეთიდან და ჩრდილოეთიდან ორივე კარს თარაზული გადახურვა აქვს. საკურთხევლის იატაკი დარბაზის იატაკზე ერთი საფეხურით მაღალია. აფსიდში გაჭრილია ვიწრო და მაღალი სარკმელი. რომელიც ისევე როგორც მის გვერდებზე მდებარე ორი ნიშა და ეკლესიის ჩრდილოეთი შესასვლელი გადახურულია შავი ქვის თხელი ფილით — თარაზულად.
 
## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
ვაჩნაძიანის წმინდა გიორგის ეკლესია

**ვაჩნაძიანის წმინდა გიორგის ეკლესია** — არქიტექტურული ძეგლი მდებარეობს გურჯაანის მუნიციპალიტეტის სოფელ ვაჩნაძიანში. დგას სოფლის დასავლეთით 1,5 კილომეტრზე, ფალახოსროიანად წოდებულ ადგილზე, მთაზე. განეკუთვნება გვიანი შუა საუკუნეებს, ითვლება მეგრელიშვილების საგვარეულო სალოცავად.
 
ეკლესია დარბაზულია (6,4x4,4 მ.) ნაგებია მსხვილი და საშუალო რიყის ქვითა და კირის ხსნარით. წყობა ირეგულარულია, ტლანქია ძლიერაა დაზიანებული: ჩამონგრეულია კამარა. შემორჩენილ კედლებს ბზარები დაუყვება. ფასადებზე საპირე ქვები ალაგ-ალაგ გამოცვენილია; ინტერიერი დაახლოებით 1 მეტრ სიმაღლეზე მიწითა და ჩამონაშალი ქვით  არის ამოვსებული.

შესასვლელი დასავლეთიდანაა (შემორჩენილია წირთხლების მცირე ნაწილი) ეკლესია აღმოსავლეთით დასრულებულია ბრტყელი აფსიდით, რომელიც დარბაზის გრძივი კედლებიდან განიერი მხრები ყოფილა გამოყოფილი. აფსიდში გაჭრილია სწორკუთხა სარკმელი.

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის ნაციხარი

**ვაზისუბნის ნაციხარი** — არქეოლოგიური ძეგლი მდებარეობს გურჯაანის მუნიციპალიტეტის სოფელ ვაზისუბნის სამხრეთ-დასავლეთით 2 კილომეტრზე, ნათლისმცემლის ხევის მარჯვენა ნაპირზე, ტყეში. ციხე ნაგები ყოფილა რიყის ქვით. კედლების შემორჩენილ ფრაგმენტებს ძლიერი ცეცხლის კვალი ემჩნევა.

## ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ვაზისუბნის პირველი სამარხი

**ვაზისუბნის პირველი სამარხი** — არქეოლოგიური ძეგლი მდებარეობს გურჯაანის მუნიციპალიტეტის სოფელ ვაზისუბანში, სასფლაოზე, განეკუთვნება ბრინჯაოს ხანას. სამარხი აღმოჩნდა 1980 წლებში შემთხვევით, საფლავის თხრისას ორმოსსამარხში იყო ბრინჯაოს ხანისათვის დამახასიათებელი შავკეციანი თიხის ჭურჭლის ფრაგმენტები.

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
ვაზისუბნის მეორე სამაროვანი

**ვაზისუბნის მეორე სამაროვანი** — არქეოლოგიური ძეგლი მდებარეობს გურჯაანის მუნიციპალიტეტის სოფელ ვაზისუბანში, სოფლის ცენტრში. დადასტურდა ქვის ფილებით შედგენილი სამარხები, რომლებიც დაზიანდა 1960-იან წლებში საცხოვრებელი სახლების საძირკვლების გათხრისას. სამარხებში  გამოჩნდა ადამიანის ჩონჩხი, ბრინჯაოს რგოლები და ბეჭდები. ინვენტარი დაკარგულია. 

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
ვაზისუბნის სამების ეკლესია

**ვაზისუბნის სამების ეკლესია** — არქიტექტურული ძეგლი მდებარეობს გურჯაანის მუნიციპალიტეტის სოფელ ვაზისუბანში, სოფლის თავში, კოჭლიაანთეულად წოდებულ ადგილზე. განეკუთვნება გვიან შუა საუკუნეებს. 

2008-2009 წლებში ადგილობრივმა მოსახლეობამ ეკლესია საკმაოდ დაუდევრად აღადგინა. აღდგენისას გრძივი კედლების ხაზზე ახალი კედლები ააგეს და ეკლესია მნიშვნელოვნად დააგრძელეს (გარეთა ზომები 11,7×4,8 მეტრი). ეკლესიის ძველი ნაწილი (5,6×4,8 მეტრი) ნაგებია რიყის ქვითა და კირის ხსნარით. შემორჩენილი იყო ნახევარწრიული აფსიდი - კონქით და გრძივი კედლების აღმოსავლეთი ნაწილი (სიგრძე დაახლოებით - 3 მეტრია) წყვილ პილასტრთან და მათზე დაყრდნობილ საბჯენ თაღთან ერთად. ეკლესიას ორი შესასვლელი აქვს. სამხრეთიდან და დასავლეთიდან. ორივე კარი აღდგენილ კედლებშია მოწყობილი. აფსიდში გაჭრილია ვიწრო სარკმელი, რომლის ქვემოთ, კედელზე, მიშენებულია ქვითკირის ტრაპეზი. მსგავსი ნაგებობა აფსიდის ჩრდილოეთ გვერდზეა მიდგმული. იგი როგორც ჩანს სამკვეთლოს დანიშნულებას ასრულებდა. საკურთხეველი დანარჩენი სივრცისაგან გამიჯნულია აღდგენის დროინდელი, კვადრატული აგურით ნაშენი კანკელით. გრძივი კედლების აღმოსავლეთ ნაწილში, აფსიდის ბოლოებთან, თითო განიერი, სწორკუთხა სარკმელია. ეკლესიის ძველი ნაწილი ცილინდრული კამარითაა გადახურული.
აღდგენილი ნაწილი კი  ხის კოჭებზე დაწყობილი ღარისებრი კრამიტით.

## ლიტერატურა 
კატეგორია:გურჯაანის მუნიციპალიტეტის ტაძრები
ვაზისუბნის ყველაწმინდის ეკლესია

**ვაზისუბნის ყველაწმინდის ეკლესია** — არქიტექტურული ძეგლი კახეთის მხარის გურჯაანის მუნიციპალიტეტში, სოფელ ვაზისუბნის მიდამოებში, დაახლოებით 0,5 კილომეტრზე. ადგილობრივი მოსახლეობა ამ ადგილს დიდ ველს უწოდებს. 

ეკლესია დარბაზულია, განეკუთვნება შუა საუკუნეებს. შენობა ნაგებია სხვადასხვა ზომის რიყის ქვით. წყობა ირეგულარულია, ძლიერ დაზიანებულია. ჩამონგრეულია კამარა, დანგრეულია დასავლეთ კედლის ზედა ნაწილი. სამხრეთ დასავლეთ და ჩრდილოეთ კედლებს მთელ სიმაღლეზე განიერი ბზარები დაუყვება. ერთადერთი შესასვლელი დასავლეთიდანაა. კარი სწორკუთხაა, აღმოსავლეთით ნახევარწრიული აფსიდაა, რაომელშიც გაჭრილია გარეთკენ დავიწროებული სარკმელი, სარკმელს თარაზული გადახურვა და საფეხურებად დამუშავებული რაფა აქვს. სარკმლის ორივე მხარეს თითო, გეგმითი ნალისებრი, ღრმა ნიშაა. ორივე ნიშა ერთმანეთზე კუთხით მიყრდნობილი ორ-ორი ბრტყელი ქვითაა გადახურული. საკურთხევლის სარკმლის გარდა თითო სწორკუთხა სარკმელია სამხრეთ და ჩრდილოეთ კედლებში.

## ლიტერატურა
კატეგორია:გურჯაანის მუნიციპალიტეტის ტაძრები
ვაზისუბნის მეორე სამარხი

**ვაზისუბნის მეორე სამარხი** — არქეოლოგიური ძეგლი, გურჯაანის მუნიციპალიტეტის სოფელ ვაზისუბნის ჩრდილო-აღმოსავლეთით 500 მეტრზე, მდებარეობს მხვრივხევის მარჯვენა ნაპირზე ე. წ. სამკარიანი ეკლესიიდან  ჩრდილოეთით 200  მეტრზე. განეკუთვნება ადრინდელ შუა საუკუნეებს. 

ძეგლი აღმოჩნდა 2010 წელს. წყალდიდობის დროს ადიდებულმა ხევმა მიწა წაიღო და სამარხი გაშიშვლდა. იგი ინდივიდუალურია, წარმოადგენს ქვაყუთს, რომელიც შედგენილია კარგად გათლილი ოთხი ფილაქვით და გადახურულია სამით. დამხრობილია აღმოსავლეთის და სამხრეთის მიმართულებით. გადახურვის ერთ-ერთი ფილა ჩამტვრეულია. სამარხი გაძარცვულია მიცვალებულის ძვლები ერთმანეთშია არეული. ინვენტარი არ აღმოჩენილა.

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
კეგნი ლინ კარტერი

**კეგნი ლინ კარტერი** (; დ. 28 მარტი, 1987 — გ. 15 თებერვალი, 2024) — ამერიკელი პორნომსახიობი, მოდელი და ყოფილი სტრიპტიზიორი. პორნოგრაფიული კარიერა დაიწყო 2008 წელს. კარიერის მანძილზე ნომინირებული იქნა 43 ჯილდოზე, რომელთაგანაც 6 მოიგო. პირველი სცენა კარიერაში გადაიღო ჯონი სინსთან. სიცოცხლე თვითმკვლელობით დაასრულა 2024 წლის 15 თებერვალს, 36 წლის ასაკში.

## ფილმოგრაფია
2008 წლიდან მონაწილეობა მიიღო 664 ფილმში.
### სია
* 2008: Swimsuit Calendar Girls 2
* 2009: The Doll House 6
* 2009: Slut Puppies 3
* 2009: This Ain’t Hell’s Kitchen XXX
* 2009: This Ain’t Intervention XXX
* 2009: Big Tits at School 5 & 8
* 2009: Girls Will Be Girls 5
* 2009: Not Married With Children XXX
* 2009: Big Wet Tits 8
* 2009: Big Tits at Work 8 
* 2009: Deviance
* 2009: Baby Got Boobs
* 2010: Performers of the Year 2010
* 2010: Bad Girls 4
* 2010: Pornstars Like It Big 9
* 2010: Grand Theft Auto: XXX Parody
* 2010: Kagney Linn Karter: Lies
* 2010: Not Married With Children XXX 2
* 2010: Official The Silence Of The Lambs Parody
* 2010: Official Friday The 13th Parody
* 2010: Big Wet Tits 9
* 2010: Malice in Lalaland
* 2011: Big Wet Asses 19
* 2011: Performers Of The Year 2012
* 2012: Oil Overload 6
* 2012: Gangbanged 3
* 2012: Big Tits in Uniform 6
* 2012: Superman vs Spider-Man XXX
* 2013: Not The Bradys XXX: Marcia Goes To College!
* 2014: Tonight’s Girlfriend 35, 46
* 2014: DP Me Vol. 1
* 2014: Blacked Out
* 2015: Diary of a Nanny 6
* 2018: Interracial Icon 8
და სხვ.

## რესურსები ინტერნეტში
* 

* 

კატეგორია:დაბადებული 1973
კატეგორია:დაბადებული 13 აგვისტო
კატეგორია:ამერიკელი ქალი პორნომსახიობი
კატეგორია:ამერიკელი სტრიპტიზიორები
კატეგორია:ამერიკელი მოდელები
კატეგორია:გარდაცვლილი 2024
კატეგორია:გარდაცვლილი 15 თებერვალი
კონსტანტინე თავზარაშვილი

**კონსტანტინე თავზარაშვილი** (დ. 15 აგვისტო, 1957, გორი) — ქართველი ინჟინერ-მშენებელი და პოლიტიკოსი. გორის მუნიციპალიტეტის მერი 2017–2021 წლებში.

## ბიოგრაფია 
1974 წელს დაამთავრა ქ. გორის №3 საშუალო სკოლა. 1981 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1975–1982 წლებში იყო გორის რაიონის საპროექტო ბიუროს არქიტექტორი, 1982–1985 წლებში — ქ. გორის საქალაქო კომიტეტის საორგანიზაციო განყოფილების ინსტრუქტორი, 1988–1991 წლებში — ავტოსატრანსპორტო გაერთიანების პარტიული კომიტეტის მდივანი, 1991–1992 წლებში — ავტოსატრანსპორტო გაერთიანების მშნებლობის განყოფილების უფროსი, 1992–1998 წლებში — გორის სასურსათო კომბინატის დირექტორის მოადგილე, 1998–2002 წლებში — შპს „მარინის“ დირექტორი. 2002–2004 წლებში იყო ქალაქ გორის გამგებლის მოადგილე, 2004–2006 წლებში გამგებლის მოვალეობას ასრულებდა. 2013–2014 წლებში იყო „ქართული ოცნება — დემოკრატიული საქართველოს“ გორის რაიონული ორგანიზაციის თავმჯდომარე, არჩევნების კოორდინატორი და შტაბის უფროსი. 2014 წლიდან 2017 წლის 14 ნოემბრამდე იყო გორის მუნიციპალიტეტის საკრებულოს თავმჯდომარე, ამავე დღიდან იყო გორის მუნიციპალიტეტის მერი.

ჰყავს მეუღლე და სამი შვილი.

ფლობს ქართულ და რუსულ ენებს.

## სქოლიო 
კატეგორია:დაბადებული 15 აგვისტო
კატეგორია:დაბადებული 1957
კატეგორია:გორში დაბადებულები
კატეგორია:ქართველი ინჟინერ-მშენებლები
კატეგორია:ქართველი პოლიტიკოსები
კატეგორია:გორის მუნიციპალიტეტის მერები
კონსტანტინე
ვაზისუბნის პირველი სამაროვანი

**ვაზისუბნის სამაროვანი** — არქეოლოგიური ძეგლი მდებარეობს გურჯაანის მუნიციპალიტეტის სოფელ ვაზისუბანში. დასავლეთით 300 მ-ზე, მდინარე მღვრიეხევის მარჯვენა ნაპირზე. განეკუთვნება შუა საუკუნეებს. სამაროვანი შემთხვევით აღმოჩნდა გზის გაყვანის დროს. დადასტურდა ქვის ფილებით შედგენილი სამარხები.

## ლიტერატურა 
კატეგორია:გურჯაანის მუნიციპალიტეტის არქეოლოგიური ძეგლები
ვაჩნაძიანის პირველი ეკლესია

**ვაჩნაძიანის პირველი ეკლესია** — არქიტექტურული ძეგლი გურჯაანის მუნიციპალიტეტის სოფელ ვაჩნაძიანის სამხრეთით, გუჯიაურებად წოდებულ ტერიტორიაზე. განეკუთვნება გვიანდელ შუა საუკუნეებს.

ეკლესია დარბაზულია, ნაგებია სხვადასხვა ზომის რიყის ქვითა და დუღაბით. წყობა ირეგულარულია. ძლიერაა დაზიანებული: სახურავზე აყრილია კრამიტი და ზედ ხეებია ამოსული. ჩამონგრეულია ლავგარდანი, დაბზარულია კამარა, მონგრეულია გარე კუთხეები, ალაგ-ალაგ ჩამოცვენილია საპირე ქვები, კედლებს სიმაღლეზე ღრმა ბზარები დაუყვება. ეკლესიის დასავლეთი ფასადი დაახლოებით 1,2 მეტრ სიმაღლეზე დაფარულია მიწით. შესასვლელი დასავლეთიდანაა. კარი გარედან ნახევარწრიული თაღითაა გადახურული,ხოლო შიგნიდან თარაზულად. მის ზემოთ რიყის ქვით თარაზულად გადახურული პატარა სარკმელია. აღმოსავლეთით ნახევრადწრიული აფსიდია. აფსიდის ღერძზე გაჭრილია პატარა თაღოვანი სარკმელი, რომლის ღიობი შიგნიდან გარეთკენ ოდნავ მაღლდება. სარკმლის ორივე მხარეს თითო, შეისრული თაღით დასრულებული ნიშაა, ხოლო ქვემოთ რიყის ქვით ნაშენი ოთხწახნაგა ტრაპეზი. იატაკი მიწატკეპნილია. აფსიდი დასრულებულია ოდნავ დადაბლებული პროპორციების კონქით. შიგნით ეკლესია გადახურულია ნახევარწრიული კამარით. გარედან ეკლესიის დასავლეთ სარკმლის ძირი შირიმის კვადრატული ქვისაა, რაზეც ტოლმკლავა ჯვრის რელიეფური გამოსახულებაა. ეკლესიის დასავლეთით ფრონტონის წვერზე დადგმული ყოფილა გეგმით კვადრატული სამრეკლო.

## ლიტერატურა 
კატეგორია:გურჯაანის მუნიციპალიტეტის ტაძრები
რგოლებიანი ნერპა

**რგოლებიანი ნერპა**, *რგოლებიანი სელაპი* () — ფარფლფეხიანი ძუძუმწოვარი ნამდვილი სელაპების ოჯახისა. მისი სხეულის სიგრძეა 1,6 მეტრამდე, გარშემოწერილობამ შესაძლოა სიგრძის 80%-იც შეადგინოს; მასა 110 კილოგრამამდე. თავი მომრგვალებულია, დინგი მოკლე, ბლაგვი. ფერად მუქი რუხია, აყრია ღია ფერის რგოლები (აქედან სახელწოდება), მუცელი ვერცხლისფერი, თითქმის სულ ლაქების გარეშე, ნაშიერებს ხშირი თეთრი ბეწვი აქვთ. გავრცელებულია ყველა არქტიკულ ზღვასა და წყნარი და ატლანტის ოკეანეების ჩრდილოეთ ნაწილებში, უმთავრესად ნაპირებთან ახლოს ან პაკის ყინულების საზღვრებთან. გამოყოფენ 5 ქვესახეობას, რომელთაგან ორი ლადოგისა და საიმის ტბებში ბინადრობს. იკვებება მცირე ზომის თევზებითა და კიბოსნაირებით. დაახლოებით 60 სანტიმეტრის სიგრძის ნაშიერს ყინულზე შობს, ჩვეულებრივ ხორგებს შორის თოვლის სოროში, ზამთრის ბოლოს და გაზაფხულზე; სქესობრივ სიმწიფეს 5–6 წელში აღწევს. პოპულაციის დიდი ნაწილი არ მიგრირებს და ერთ რაიონში მთელი წლის მანძილზე რჩება. არქტიკული სანაპიროს ყველა მკვიდრი ხალხის სარეწაო ობიექტია, წარმოადგენს ბეწვის ნედლეულის, საჭმლისა და ძაღლების საკვების ერთ-ერთ მთავარ წყაროს.

## ლიტერატურა 
* 

კატეგორია:ნერპა
ოზურგეთის ჩაის ფაბრიკა

**ოზურგეთის ჩაის ფაბრიკა** — ჩაის საწარმო საქართველოში, ქალაქ ოზურგეთში.

ოზურგეთის ჩაის ფაბრიკა გაიხსნა 1914 ერმილე ნაკაშიძის თაოსნობით ზვანში, თამბაქოს საცდელ პლანტაციაში, და იყო პირველი ინდუსტრიული საწარმო ქალაქში. 1918 წლის გაზაფხულზე საწარმო მძიმედ დაზიანდა ოსმალეთის იმპერიასთან ომის დროს. 1926 წელს ჩაის ფაბრიკა აღდგა. 1933 წელს აშენდა ახალი შენობა და ეწოდა მახარაძის N1 ჩაის ფაბრიკა. 1947-1948 წლებში ჩაის ფაბრიკის მთავარ ინჟინრად და დირექორის მოადგილედ მუშაობდა გიორგი სალუქვაძე.

საბჭოთა კავშირის დროს ფაბრიკა აწარმოებდა სხვადასხვა ასორტიმენტის ბაიხაოს შავ და მწვანე ჩაის. წარმოებული პროდუქცია მოიხმარებოდა როგორც საბჭოთა კავშირში, ასევე იგზავნებოდა საექსპორტოდ. 1930-1976 წლებში ნატურალური პროდუქციის გამოშვება 22 ტონიდან 1530 ტონამდე გაიზარდა, ხოლო მთლიანი პროდუქციის ღირებულება 60 ათასი მანეთიდან 10600 ათას მანეთამდე. ჩაის ფაბრიკა დაჯილდოებული იყო სხვადასხვა საბჭოთა ჯილდოებით.

ამჟამად ჩაის ფაბრიკას ფლობს შ.პ.ს. „გეპლანტი“, რომელიც აწარმოებს ჩაის ბრენდული სახელწოდებებით „გურიელი“ და სხვა.

## ლიტერატურა
## სქოლიო
კატეგორია:საქართველოს საწარმოები
კატეგორია:ოზურგეთი
ფაბიოლა დე მორა ი არაგონი

**ფაბიოლა დე მორა ი არაგონი** (; დ. 11 ივნისი, 1928, მადრიდი, ესპანეთი — გ. 5 დეკემბერი, 2014, ბრიუსელი, ბელგია) — ესპანელი არისტოკრატი. ბელგიის დედოფალი 1960-1993 წლებში როგორც მეფე ბოდუენის მეუღლე.

## ბიოგრაფია 
ფაბიოლა დაიბადა 1928 წლის 11 ივნისს მადრიდში. იგი იყო კასა-დერეირას მარკიზ გონსალო დე მორასა და მისი მეუღლის, მარკიზა ბლანკა დე არაგონ ი კარილოს ქალიშვილი. მშობლების მაღალი სოციალური წარმომავლობის გამო ფაბიოლას ნათლია თავად ესპანეთის დედოფალი ვიქტორია ევგენია ბატენბერგელი გახდა.

1960 წლის 15 დეკემბერს, ბრიუსელში ფაბიოლა ცოლად გაჰყვა ბელგიის მეფე ბოდუენს, რითაც იგი დედოფალი გახდა. ბოდუენი ტახტზე 1951 წელს მამის, მეფე ლეოპოლდ III-ის გადადგომის შემდეგ ავიდა. აღსანიშნავია ისიც, რომ ფაბიოლა ბელგიის პირველი დედოფალი გახდა 1935 წლის შემდეგ, მას მერე, რაც მისი დედამთილი, დედოფალი ასტრიდ შვედი ავტოკატასტროფაში გარდაიცვალა. ფაბიოლას საქორწინო კაბა მადრიდში დაამზადა გამოჩენილმა დიზაინერმა კრისტალ ბალენსიაგამ, რომელიც მისი ახლო მეგობარი იყო. ქორწილის შემდეგ ესპანელმა მცხობელებმა მის პატივსაცემად შექმნეს პურის ახალი სახეობა, სახელად „ფაბიოლა“, რომელსაც დღემდე აცხობენ ესპანეთის მრავალ ქალაქში.

მიუხედავად იმისა, რომ დედოფალი ფაბიოლა ხუთჯერ დაორსულდა, ხუთჯერვე მოეშალა მუცელი, რის გამოც მათი ხანგრძლივი და ჰარმონიული ქორწინება უნაყოფო აღმოჩნდა.

1993 წლის 31 ივლისს, მეფე ბოდუენი უშვილოდ გარდაიცვალა, რის გამოც ტახტი მისმა ძმამ, მეფე ალბერტ II-მ დაიკავა.

2009 წლის ივლისში, ასევე 2010 წლის იანვარსა და ივლისში დედოფალ ფაბიოლას მკვლელობა სცადეს, თუმცა წარუმატებლად. ამის გამო 2010 წლის 21 ივლისიდან მისმა მაზლმა, მეფე ალბერტმა სპეციალური დაცვა დაუქირავა. მიუხედავად ამისა, საზოგადოებისაგან მომავალი საფრთხის გამო, დედოფალი ფაბიოლა უკანასკნელი წლების განმავლობაში ძალიან იშვიათად გადიოდა ხალხში. იგი გარდაიცვალა 2014 წლის 5 დეკემბერს ბრიუსელში, 86 წლის ასაკში. დაკრძალეს განსვენებული მეუღლის გვერდით.

## ლიტერატურა 
* Dödshot mot Belgiens drottning Fabiola Arkiverad 23 juli 2010 hämtat från the Wayback Machine., Expressen den 20 juli 2010.
* Dödshotad Fabiola extrabevakas Arkiverad 21 juli 2010 hämtat från the Wayback Machine., Sydsvenskan den 20 juli 2010.
* Queen Fabiola's Death Threats, Monsters and Critics, 5 januari 2010.
* ”Belgiens ex-drottning Fabiola död”. Svenska Dagbladet. 5 december 2014. Läst 5 december 2014.

კატეგორია:დაბადებული 11 ივნისი
კატეგორია:დაბადებული 1928
კატეგორია:გარდაცვლილი 5 დეკემბერი
კატეგორია:გარდაცვლილი 2014
კატეგორია:ბელგიის დედოფლები
კატეგორია:ესპანელი არისტოკრატები
კატეგორია:წმინდა იზაბელის ორდენის კავალრები
კატეგორია:მადრიდში დაბადებულები
ახალსოფლის თემი

**ახალსოფლის თემი** შეიძლება აღნიშნავდეს:
*ახალსოფლის თემი — თემი გარდაბნის მუნიციპალიტეტში
*ახალსოფლის თემი — თემი გუდაუთის მუნიციპალიტეტში
*ახალსოფლის თემი — თემი ზუგდიდის მუნიციპალიტეტში
*ახალსოფლის თემი — თემი თეთრიწყაროს  მუნიციპალიტეტში
*ახალსოფლის თემი — თემი თიანეთის მუნიციპალიტეტში
*ახალსოფლის თემი — თემი სენაკის მუნიციპალიტეტში
*ახალსოფლის თემი — თემი სოხუმის მუნიციპალიტეტში
*ახალსოფლის თემი — თემი ქარელის მუნიციპალიტეტში
*ახალსოფლის თემი — თემი ყვარლის მუნიციპალიტეტში
*ახალსოფლის თემი — თემი ხობის მუნიციპალიტეტში
ადრიანა ჩეჩიკი

**კეგნი ლინ კარტერი** (დაბადების სახელი: დეზარა კრისტინა ჩარლზი; ; დ. 4 ნოემბერი, 1991, პენსილვანია, აშშ) — ამერიკელი პორნომსახიობი. პორნოგრაფიული კარიერა დაიწყო 2013 წელს. კარიერის მანძილზე ნომინირებული იქნა 70 ჯილდოზე, რომელთაგანაც 16 მოიგო. მუშაობდა შემდეგი სტუდიებისათვის: Evil Angel, Girlfriends Films, Hustler, Tushy, Vixen, Blacked, Hard X, Girlsway, New Sensations, Mile High, 3rd Degree, Penthouse, Naughty America, Jules Jordan Video და Brazzers.

## ფილმოგრაფია
მინი|ადრიანა ჩეჩიკი 2016 წელს
2013 წლიდან მონაწილეობა მიიღო 719 ფილმში.
### სია
* 2013: Laid In Lingerie 2
* 2013: This Is My First – A Gangbang Movie
* 2013: Oil Overload 10
* 2013: The Exhibitionist
* 2013: Grease XXX – A Parody
* 2013: This Ain’t Girls
* 2013, 2015: Women Seeking Women 95, 123
* 2014: My Wife is Cheating on Me (Ma Femme Me Trompe)
* 2014: DP Me Vol. 1
* 2014: Erotic Massage Stories 5
* 2014: Gangbang Me
* 2014: Yoga Butt Sluts
* 2014: A Mother Daughter Thing
* 2015: Manuel’s POV
* 2015: Magic Mike XXXL: A Hardcore Parody
* 2015: *The Turning*
* 2015: Slutty and Sluttier 24
* 2015: Adriana Chechik the Ultimate Slut
* 2015: Fresh and Easy
* 2016: Mommy Takes A Squirt
* 2016: Telepathy: A Mantis Origin Story
* 2017: Threesome Fantasies Fulfilled 10
* 2017: Anal Beauty 6
* 2017: Squirt For Me 4
* 2017: Big Messy Gangbang
* 2017: Girl Squirt
* 2017: Oil Explosion 2
* 2017: Interracial Gang Bang
* 2018: POV Sluts: Anal & Squirt Edition
* 2018: Erotic Massage Stories 11
* 2018: Meet The Fuckers
* 2019: Tonight’s Girlfriend 74
* 2019: Anal Savages 4
* 2019: A for Anal
* 2019: The Art of Anal Sex 11
და სხვ.

## რესურსები ინტერნეტში
* 

* 

კატეგორია:დაბადებული 1991
კატეგორია:დაბადებული 4 ნოემბერი
კატეგორია:ამერიკელი ქალი პორნომსახიობი
კატეგორია:ცოცხალი ადამიანები
ბამპი ჯონსონი

**ელსუორთ რეიმონდი**, ცნობილი როგორც **ბამპი ჯონსონი** (დ. 31 ოქტომბერი, 1905 – გ. 7 ივლისი, 1968)  — ამერიკელი კრიმინალური ავტორიტეტი ქალაქ ნიუ-იორკში, ჰარლემში. მის კრიმინალურ კარიერაზე 2019 წელს გადაიღეს სერიალი სახელად „ჰარლემის ნათლია“, სადაც ბამპი ჯონსონის როლს ასრულებს მსახიობი ფორესტ უიტეკერი.

მისი კრიმინალური საქმიანობა სამ ათწლეულს გაგრძელდა, 1930-იანი წლების დასაწყისიდან გარდაცვალებამდე, 1968 წლამდე. ის თავისი ეპოქის ერთ-ერთი პირველი აფროამერიკელი იყო, რომელიც მილიონერი გახდა. თავისი სიცოცხლის 62 წლიდან 30-ზე ოდნავ მეტი გისოსებს მიღმა გაატარა. ციხეში ყოფნის დროს გაიტაცა ლექსების წერამ, ისტორიისა და ფილოსოფიის შესწავლამ. მან მოახერხა კიდეც, რომ მისი რამდენიმე ლექსი სიკვდილის შემდეგ გამოქვეყნებულიყო. გარდაიცვალა გულის შეტევით. დაკრძალულია ვუდლოუნის სასაფლაოზე.

## რესურსები ინტერნეტში
* Harlem Godfather: The Rap on My Husband, Ellsworth "Bumpy" Johnson - by Mayme Hatcher Johnson
* Infinite MagaZine   Documentary

## სქოლიო
კატეგორია:დაბადებული 1905
კატეგორია:გარდაცვლილი 1968
კატეგორია:დაბადებული 31 ოქტომბერი
კატეგორია:გარდაცვლილი 7 ივლისი
კატეგორია:ამერიკელი კრიმინალები
კატეგორია:ნიუ-იორკში გარდაცვლილები
ვაჩნაძიანის გომართის ეკლესია

**ვაჩნაძიანის გომართის ეკლესია** — კომპლექსი, არქიტექტურული ძეგლი გურჯაანის მუნიციპალიტეტის სოფელ ვაჩნაძიანის დასავლეთით ერთ კილომეტრზე, სასაფლაოზე. განეკუთვნება გვიანდელ შუა საუკუნეებს. კომპლექსში შედის ეკლესია, გალავანი და სატრაპეზო.

ეკლესია დარბაზულია, დგას გალავნით შემოზღუდული პატარა ეზოს შუაში. ნაგებია სხვადასხვა ზომის რიყის ქვითა და დუღაბით. წყობა ირეგულარულია, ტლანქი. ეკლესია დაზიანებულია:სახურავზე აყრილია კრამიტი და ხეებია ამოსული, ჩამოშლილია ლავგარდანი და კედლების ზედა ნაწილებში ალაგ-ალაგ საპირე ქვები, დაბზარულია კამარა. შესასვლელი დასავლეთიდანაა, კარი გარედან ნახევარწრიული თაღითაა გადახურული, შიგნით თარაზულად. კარის გასწვრივ პატარა ოთხკუთხა სარკმელია. ეკლესია აღმოსავლეთით დასრულებულია სწორკუთხა საკურთხევლით რომელსაც კუთხეების ქვედა ნახევარი ოდნავ აქვს მომრგვალებული. საკურთხეველი დარბაზისგან გამიჯნული ყოფილა რიყის ქვითა და აგურით ნაგები კანკელით (შემორჩენილია 0,5 მ-ზე). კანკელს მხოლოდ აღსავლის კარი აქვს. აღმოსავლეთ კედლის შუაში გაჭრილია თაღოვანი სარკმელი, რომლის ქვემოთ კედელზე, სწორკუთხა ტრაპეზია მიდგმული. საკურთხევლის ორივე კუთხესთან თითო სწორი ორკუთხა ნიშაა. დარბაზის სამხრეთ-დასავლეთ ნაწილში შესასვლელის წინ არის სამარხი. შიგნით ეკლესია გადახურულია ქარგილზე სხმული ერთიანი ცილინდრული კამარით. 

გალავანი არაწესიერი ფორმისაა ნაგებია რიყის ქვით და კირის ხსნარით. გალავნის სამხრეთ კედელში ჩართულია კამაროვანი კარიბჭე, ჩრდილოეთ და დასავლეთ კედლების შეერთების ადგილზე კი დგას ოთხკუთხა ნაგებობა. შესასვლელი მას აღმოსავლეთის მხრიდან აქვს. შიგნით კარის სამხრეთით მცირე სწორკუთხა ნიშაა, ერთი მსგავსი ნიშა ჩრდილოეთ კედელშიცაა. გალავნის ჩრდილოეთ კედლის შუაში მოწყობილია ვიწრო შესასვლელი.

## ლიტერატურა 
კატეგორია:გურჯაანის მუნიციპალიტეტის ტაძრები
ვაზისუბნის წმინდა გიორგის ეკლესია

**ვაზისუბნის წმინდა გიორგის ეკლესია**  — არქიტექტურული ძეგლი გურჯაანის მუნიციპალიტეტის სოფელ ვაზისუბნის სამხრეთ-დასავლეთით 1 კილომეტრზე, ტყეში. განეკუთვნება შუა საუკუნეებს. 

ეკლესია დარბაზულია, ნაგებია საშუალო და მსხვილი ზომის რიყის ქვით. გარე კუთხეებში საგანგებოდ შერჩეული რიყის ქვებია გამოყენებული. წყობა ირეგულარულია. ეკლესიის შესასვლელი დასავლეთიდანაა. კარი სწორკუთხაა. აღმოსავლეთით ნახევარწრიული აფსიდაა, რაშიც სწორკუთხა, გარეთკენ თანდათან დავიწროებული სარკმელია გაჭრილი. სარკმლის ორივე მხარეს თითო სწორკუთხა ნიშაა, ხოლო ქვემოთ კედელზე ოთხწახნაგა ტრაპეზია მიდგმული. მეორე ასეთივე ტრაპეზი მიშენებულია აფსიდის ჩრდილოეთ გვერდზე. იგი როგორც ჩანს, სამკვეთლოდ გამოიყენებოდა. აფსიდი წესიერი ფორმის კონქითაა გადახურული, კონქის თაღი ნახევარწრიულია. საკურთხეველი დარბაზის იატაკთან შედარებით ერთი საფეხურითაა შემაღლებული. დარბაზი გადახურული  იყო, ცილინდრული კამარით. ეკლესია დაბურული ყოფილა ღარისებრი კრამიტით.

## ლიტერატურა
კატეგორია:გურჯაანის მუნიციპალიტეტის ტაძრები
მატილდა დ’უდეკემ დ’აკო

**მატილდა დ’უდეკემ დ’აკო** (; დ. 20 იანვარი, 1973, ბრიუსელი, ბელგია) — ბელგიელი არისტოკრატი. ბელგიის დედოფალი 2013 წლის 21 ივლისიდან დღემდე როგორც მეფე ფილიპეს მეუღლე. იგი ქვეყნის ისტორიაში პირველი ბელგიელი დედოფალია.

## ბიოგრაფია 
მატილდა დაიბადა 1973 წლის 20 იანვარს ბრიუსელში. იგი არის ადგილობრივი გრაფის, პატრიკ დ’უდეკომ დ’აკოსა და მისი მეუღლის, გრაფინია ანა მარია კომოროვსკას პირველი შვილი ხუთიდან. მამის მხრიდან იგი ბელგიელია, ხოლო დედის ხაზით პოლონელი. მას მაგისტრის ხარისხი აქვს ფსიქოლოგიაში. თავად მისი ოჯახი წარმოშობით ფლამანდიელია, თუმცა ვალონიაში ცხოვრობს. აღსანიშნავია ისიც, რომ დედის ხაზით მატილდას ბიძაშვილად ერგება პოლონეთის ყოფილი პრეზიდენტი ბრონისლავ კომოროვსკი, რომელთანაც მას დღემდე აქვს დისტანციური ურთიერთობა.

1999 წლის სექტემბერში იგი ბელგიის კრონპრინც ფილიპეზე დაინიშნა, რომელიც არის ბელგიის მეფე ალბერტ II-ისა და დედოფალ პაოლა რუფო დი კალაბრიას უფროსი ვაჟი. ვინაიდან მატილდა ბელგიელია, მან ხალხის მხარდაჭერა მალევე დაიმსახურა, რამაც ხელი შეუწყო მის სამეფო კარზე ინტეგრაციას. აღსანიშნავია ისიც, რომ მატილდა ფლობს ფრანგულ, გერმანულ,იტალიურ, ინგლისურ და ნიდერლანდურ ენებს. მიუხედავად დედის წარმოშობისა, მას პოლონური არასოდეს უსწავლია.

1999 წლის 4 დეკემბერს ბრიუსელში შედგა მატილდასა და პრინცი ფილიპეს ქორწინება. ამის შემდეგ მას, როგორც მომავალ დედოფალს ბრაბანტის ჰერცოგინიის წოდება მიენიჭა. ამ პერიოდში მან ორი გოგონა და ორი ვაჟი გააჩინა, რის პარალელურადაც იგი აქტიურად იყო ჩაბმული ქვეყნის სოციალურ-კულტურულ საქმიანობასა და საქველმოქმედო საქმიანობაში.

2013 წლის 21 ივლისს მისი მამამთილი, ალბერტ II ტახტიდან გადადგა ფილიპეს სასარგებლოდ, რის შემდეგაც მატილდა ბელგიის დედოფალი გახდა. დედოფლობასთან ერთად იგი ითავსებს ბელგიაში იუნისეფისა და ჯანდაცვის მსოფლიო ორგანიზაციის პრეზიდენტობას.

## შვილები 
დედოფალ მატილდას მეფე ფილიპესთან სულ ოთხი შვილი ჰყავს:

# ელიზაბეტი (დ. 25 ოქტომბერი, 2001), ბელგიის ტახტის პირველი მემკვიდრე და ბრაბანტის ჰერცოგინია;
# გაბრიელი (დ. 20 აგვისტო, 2003), ბელგიის ტახტის რიგით მეორე მემკვიდრე;
# ემანუელი (დ. 4 ოქტომბერი, 2005), ბელგიის ტახტის რიგით მესამე მემკვიდრე;
# ელეონორი (დ. 16 აპრილი, 2008), ბელგიის ტახტის რიგით მეოთხე მემკვიდრე;

აღსანიშნავია, რომ ტახტის მემკვიდრე არა მისი ვაჟი, არამედ უფროსი ქალიშვილი, პრინცესა ელიზაბეტია, რაც განპირობებულია იმით, რომ 1991 წელს ბელგიის მემკვიდრული კანონები შეიცვალა,  რის მიხედვითაც მონარქიული ტახტი გადადის მონარქიდან არა უფროს ვაჟზე, არამედ უფროს შვილზე, განურჩევლად სქესისა. იგივე კანონი მოქმედებს შვედეთში, ესპანეთსა და ნიდერლანდებშიც.

## ლიტერატურა 
* „Mathilde entre dans l'Ordre du Saint-Sépulcre de Jérusalem“, RTBF, 15. Juni 2010
*  „La princesse Mathilde, dame de grande-croix de l'Ordre du St Sépulcre“, sudinfo, 14. Juni 2010
*  König Philippe von Belgien und Königin Mathilde von Kardinal Edwin O’Brien, Großmeister des Ordens vom Heiligen Grab, zum Kollarriter ernannt, OESSH Newsletter Nr. 41, 01/2016
*  News: Bambi für Königin Mathilde der Belgier. Abgerufen am 21. November 2019.

კატეგორია:დაბადებული 20 იანვარი
კატეგორია:დაბადებული 1973
კატეგორია:ბელგიელები
კატეგორია:ბელგიის დედოფლები
კატეგორია:ცოცხალი ადამიანები
პაოლა რუფო დი კალაბრია

**პაოლა რუფო დი კალაბრია** (; დ. 11 სექტემბერი, 1937, ლუკა, იტალია) — იტალიელი არისტოკრატი. ბელგიის დედოფალი 1993-2013 წლებში როგორც მეფე ალბერტ II-ის მეუღლე. ბელგიის მეფე ფილიპეს დედა.

## ბიოგრაფია 
პრინცესა პაოლა რუფო დი კალაბრია დაიბადა 1937 წლის 11 სექტემბერს ლუკაში, იტალიაში. იგი არის ადგილობრივი მთავრის, ფულკო რუფო დი კალაბრიისა და მისი მეუღლის, პრინცესა ლუიზა გაცელი დეი კონტი დი როზანას ნაბოლარა ქალიშვილი. მისი ოჯახი სამხრეთელ იტალიელ არისტოკრატთა კლასს მიეკუთვნება, რომელთაც სავარაუდოდ ნორმანული ფესვები აქვთ. მისი წინაპრებიდან ყველაზე ცნობილია პიეტრო რუფო დი კალაბრია, რომელსაც საღვთო რომის იმპერატორ ფრიდრიხ II-ის (1194-1250) კარზე მაღალი თანამდებობა ეკავა, რის შემდეგაც გახდნენ რუფოები ნეაპოლის სამეფოს ერთ-ერთი წამყვანი საგვარეულო.

პაოლამ მთელი თავისი ახალგაზრდობა რომში გაატარა. აქ მან ჰუმანისტური საშუალო სკოლა დაამთავრა, რის შემდეგაც გაიცნო ბელგიის პრინცი ალბერტი, ბელგიის მეფე ბოდუენის ძმა, მეფე ლეოპოლდ III-ისა და დედოფალ ასტრიდ შვედის ვაჟი. წყვილს ერთმანეთი მალევე შეუყვარდა, ქორწინება კი მას შემდეგ კიდევ უფრო გაადვილდა, რაც გაირკვა, რომ პაოლას მამის ბებიის დედა ბელგიელი იყო. მათი ქორწინება 1959 წლის 2 ივლისს შედგა. იგი მშობლიური იტალიურის გარდა საკმაოდ მაღალ დონეზე ფლობს ფრანგულ, ინგლისურ და გერმანულ ენებს. ბელგიაში ქორწინების გამო მან მალევე ისწავლა ნიდერლანდური ენაც, თუმცა, ამის მიუხედავად იგი ხალხის კრიტიკას მაინც ვერ გაექცა.

1993 წლის 9 აგვისტოს მისი მაზლის, მეფე ბოდუენის გარდაცვალების შემდეგ ტახტი ალბერტ II-მ დაიკავა, რის შემდეგაც პაოლა ბელგიის დედოფალი გახდა. გარდა თავისი წოდებრივ-წარმომადგენლობითი მოვალეობების შესრულებისა, დედოფალი პაოლა დაინტერესებული იყო ქვეყნის კულტურულ-სოციალური ასპექტებითაც. აღსანიშნავია, რომ მას ძალიან უყვარს ცურვა და ციგურაობა.

2013 წლის 21 ივლისს მისი მეუღლე, ალბერტ II თავიანთი ვაჟის, მეფე ფილიპეს სასარგებლოდ გადადგა ტახტიდან, რის შემდეგაც პაოლას ბელგიის დედა-დედოფლის წოდება მიენიჭა, რომელსაც დღემდე ატარებს.

## შვილები 
პაოლასა და ალბერტს სულ სამი შვილი შეეძინათ:

# ფილიპე (დ. 15 აპრილი, 1960), ბელგიის მეფე 2013 წლიდან დღემდე. ცოლად შეირთო დედოფალი მატილდა, რომელთანაც ოთხი შვილი შეეძინა;
# ასტრიდი (დ. 5 ივნისი, 1962), ცოლად გაჰყვა ავსტრია-ესტეს ერცჰერცოგ ლორენცს, რომელთანაც შეეძინა ხუთი შვილი;
# ლორენი (დ. 19 ოქტომბერი,1963), ცოლად შეირთო კლერ ლუიზ კუმბსი, რომელთანაც შეეძინა სამი შვილი;

## ლიტერატურა 
* Montgomery-Massingberd, Hugh (editor). Burke's Guide to the Royal Family, Burke's Peerage, London, 1973, p.&nbsp;226. ISBN 0-220-66222-3
*  Willis, Daniel, The Descendants of Louis XIII, Clearfield Co., Inc., Baltimore, Maryland, 1999, p.&nbsp;100. ISBN 0-8063-4942-5.
*  Enache, Nicolas. La Descendance de Marie-Therese de Habsburg. ICC, Paris, 1996. pp.&nbsp;54, 58. French.
* Genealogisches Handbuch des Adels, Fürstliche Häuser XVI. "Ruffo". C.A. Starke Verlag, 2001, pp.&nbsp;522–529. ISBN 3-7980-0824-8.

კატეგორია:დაბადებული 11 სექტემბერი
კატეგორია:დაბადებული 1937
კატეგორია:ბელგიის დედოფლები
კატეგორია:იტალიელი დიდგვაროვნები
კატეგორია:დედა დედოფლები
კატეგორია:ცოცხალი ადამიანები
კალიუმის ბიქრომატი

**კალიუმის ბიქრომატი** — არაორგანული ნივთიერება, ქიმიური ფორმულით K2Cr2O7. როგორც ყველა ექვსვალენტიანი ქრომის ნაერთი, კალიუმის ბიქრომატიც ძლიერ მავნებელია ჯანმრთელობისთვის. არის ძალიან ნათელი წითელი-ნარინჯისფერი ფერის კრისტალური მყარი ნივთიერება. ძირითადად გამოიყენება ლაბორატორიებში.

## რესურსები ინტერნეტში
* კალიუმის ბიქრომატი — ონლაინ ლექსიკონი
* კალიუმის ბიქრომატი *The Periodic Table of Videos* (ნოტინგემის უნივერსიტეტი)

## სქოლიო
კატეგორია:კალიუმის ნაერთები
ჟოზე ოსკარ ბერნარდი

**ჟოზე ოსკარ ბერნარდი** (; დ. 20 ივნისი, 1954, მონტი-სიანი, ბრაზილია) — ბრაზილიელი ფეხბურთელი და ფეხბურთის მწვრთნელი. თამაშობდა ცენტრალური მცველის პოზიციაზე. ფეხბურთის გულშემატკივრებში უფრო ცნობილია როგორც **ოსკარი**. სხვადასხვა დროს იცავდა კამპინასის „პონტე-პრეტას“, „ნიუ-იორკ კოსმოსის“, „სან-პაულუს“, იოკოჰამას „ნისან მოტორსის“ და ბრაზილიის ეროვნული ნაკრების ღირსებას. 1978 წლის მსოფლიო ჩემპიონატის ბრინჯაოს პრიზიორი ბრაზილიის ეროვნული ნაკრების შემადგენლობაში. 1982 წლის ესპანეთისა და 1986 წლის მექსიკის მსოფლიო ჩემპიონატის მონაწილე.

### სანაკრებო კარიერა 
1978–1986 წლებში ბრაზილიის ეროვნული ნაკრების შემადგენლობაში 59 მატჩი ითამაშა და 2 გოლი გაიტანა.

### მსოფლიო ჩემპიონატებზე 
ოსკარმა მსოფლიო ჩემპიონატების 12 შეხვედრაში მიიღო მონაწილეობა და ერთი ბურთი გაიტანა.

## სტატისტიკა
### საკლუბო
### სანაკრებო
## მიღწევები
### საკლუბო
;  სან-პაულუ
* ბრაზილიის ჩემპიონატი (სერია A): 1986
* პაულისტას ჩემპიონატი: 1980, 1981, 1985, 1987

;  ნისან მოტორსი
* იაპონიის ჩემპიონი: 1988–89, 1989–90

### სანაკრებო 
;  ბრაზილია
* მსოფლიო ჩემპიონატის ბრინჯაოს პრიზიორი: 1978

### ინდივიდუალური 
* ბრაზილიის ჩემპიონატის ვერცხლის ბურთი: 1977

## პერიოდიკა 
* 

## რესურსები ინტერნეტში
* Brasil · Resultados Históricos
* Campeonatos Estaduais (State Championships)
* Oscar Bernardi Soccer Management

## სქოლიო
კატეგორია:დაბადებული 20 ივნისი
კატეგორია:დაბადებული 1954
კატეგორია:ბრაზილიელი ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:სან-პაულუს ფეხბურთელები
კატეგორია:ბრაზილიის ნაკრების ფეხბურთელები
კატეგორია:1978 წლის მსოფლიო საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:ბრაზილიელი ფეხბურთის მწვრთნელები
კატეგორია:ცოცხალი ადამიანები